கேள்வி: நளினி அம்பாடி - SPARQ மையம் நிறுவுதல் பற்றி விளக்கவும்.
பதில்: இசுட்டான்போர்டு பல்கலையில் பணியாற்றுகையில் அம்பாடி ''நிகழ் உலக வினாக்களுக்கு சமூக உளவியலின் விடைகள் மையம்'' (Center for Social Psychological Answers to Real-World Questions) SPARQ மையத்தை நிறுவலானார். இந்த மையம் துவக்கத்தில் சமூக உளவியலின் முன்னோடியாக அறியப்படும் கர்ட் லெவின் நினைவாக லெவின் மையம் என அழைக்கப்பட்டது. இதன் கட்டமைப்பின் போது அம்பாடிக்கு இரத்த புற்றுநோய் இருப்பது தெரிய வந்தது. இருப்பினும் தமது நோயை பொருட்படுத்தாது இதனை நிறுவிட பெரும் முயற்சிகள் எடுத்தார். ஆயினும் இது அவரது மறைவிற்குப் பிறகே அலுவல்முறையாக 2014இல் திறக்கப்பட்டது.